En 35-årig kvinde kan se frem til at ruske tremmer de næste fire uger, efter hun fredag var for grundlovsforhør ved Retten i Hjørring. Det oplyser Nordjyllands Politi. - En mand på 56 år er blevet stukket ned og har punkteret en lunge. Det er sket på hans adresse, hvor der også er en kvinde på 35 år. Det er sandsynligvis hende, som har stukket ham. De kender hinanden, men er ikke samlevere, fortæller politikommissær ved Nordjyllands Politi, Henrik Staal. Den 56-årige alarmerede en nabo efter knivstikkeriet, og han er uden for livsfare. Kvinden blev umiddelbart efter anholdt på stedet.
En 35-årig kvinde er varetægtsfængslet i fire uger, sigtet for drabsforsøg mod en 56-årig mand.